钦定古今图书集成/历象汇编/岁功典/第027卷 > 瑞鹤仙〈上元应制〉 前人
## 钦定古今图书集成/历象汇编/岁功典/第027卷 > 瑞鹤仙〈上元应制〉 前人

瑞烟浮禁苑。正绛阙春回，新正方半。冰轮桂华满。溢
花衢歌市，芙蓉开遍。龙楼两观，见银烛、星球有烂。卷
珠帘、尽日笙歌，盛集宝钗金钏。　堪羡。绮罗丛里，兰
麝香中，正宜游玩。风柔夜暖。笑声喧，花影乱。闹蛾儿
满路，成团打块，簇著冠儿𩰚转。喜皇都、旧日风光，太
平再见。